登岘山谒羊叔子祠堂
奇功不隐世，嘉德盛怀柔。麾旄丽山川，带砺奠皇州。嵷巃隆昔貌，潇洒抚兹游。极目萦楚甸，振襟带汉流。穷岫碍天经，阴泉测地幽。蔼蔼亭馆静，辉辉城堞浮。美观惬遗爱，惊觌偿冥搜。榛苓展芳躅，风教钦来休。悦山性可适，媚古虑无尤。誓结麋鹿侣，苟谢缁尘羞。
主题：山水
情感：恐惧、惊讶、失意